
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 142 
                                                                din 24 iunie 2021
privind neexercitarea dreptului de preemţiune pentru imobilul, monument istoric,

                                situat în Municipiul Sighişoara, str. Școlii, nr. 17

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.800/14.06.2021 şi la Consiliul Local Sighișoara cu nr. 16.983/16.06.2021, de referatul de aprobare, înregistrat cu nr. 16.802/14.06.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 16.494/10.06.2021, prin care doamna Muller Irmgard, prin av. Fintoc Mihail, în calitate de proprietară, depune extrasele de carte funciară C.F. nr. 58050 Sighișoara (nr. C.F. vechi: 3809/A+2, nr. top. 75) și C.F. nr. 58051 Sighișoara (nr. C.F. vechi: 3809/A+1), pentru imobilul situat în Sighișoara, str. Școlii, nr. 17, județul Mureș, în vederea exercitării dreptului de preemțiune; 

Având în vedere adresa Ministerului Culturii – Cabinet Ministru cu nr. 3.206/29.04.2021, înregistrată la Municipiul Sighișoara cu nr. 15.753/03.06.2021, prin care această instituție nu iși exercită dreptul de preemțiune pentru imobilul situat în Sighișoara, str. Școlii, nr. 17, județul Mureș, imobil în suprafață construită la sol de 94 mp., cu regim de înălțime de D+P, monument istoric „Casa Teutsch”, cod MS-II-m-A-15991, conform Listei Monumentelor Istorice 2015, Anexă la Ordinul Ministrului Culturii și Patrimoniului Național nr. 2828/2015;

Având în vedere adresa Consiliului Județean Mureș cu nr. 14.233/02.06.2021, înregistrată la Municipiul Sighișoara cu nr. 16.037/07.06.2021, prin care această instituție nu iși exercită dreptul de preemțiune pentru imobilul situat în Municipiul Sighișoara, str. Școlii, nr. 17, în suprafață construită de 94 mp., cu regim de înălțime D+P, monument istoric „Casa Teutsch”, cod LMI: MS-II-m-A-15991, la prețul de 65.500 euro;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preemţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 16.801/14.06.2021, prin care se propune neexercitarea dreptului de preemţiune asupra imobilului situat în Municipiul Sighișoara, str. Școlii, nr. 17, județul Mureș, imobil în suprafață construită la sol de 94 mp., cu regim de înălțime de D+P, monument istoric „Casa Teutsch”, înscris în lista Monumentelor Istorice, cod LMI: MS-II-m-A-15991, conform Listei Monumentelor Istorice 2015, Anexă la Ordinul Ministrului Culturii și Patrimoniului Național nr. 2828/2015;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (14), art. 139 alin. (1) şi a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                     H O T Ă R Ă Ş T E:

Art. 1. Municipiul Sighişoara nu-şi exercită dreptul de preemţiune asupra imobilului situat în Municipiul Sighișoara, str. Școlii, nr. 17, județul Mureș, imobil în suprafață construită la sol de 94 mp., cu regim de înălțime de D+P, monument istoric „Casa Teutsch”, înscris în lista Monumentelor Istorice, cod LMI: MS-II-m-A-15991, conform Listei Monumentelor Istorice 2015, Anexă la Ordinul Ministrului Culturii și Patrimoniului Național nr. 2828/2015.

Art. 2. Cu data adoptării prezentei hotărâri, orice alte prevederi contrare, incidente în speță, își încetează valabilitatea.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet       
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  2 ex. doamna Muller Irmgard, prin av. Fintoc Mihail.
10 ex.  

B.A. 
